স্টাফ রিপোর্টার ॥ সন্ত্রাস ও জঙ্গিবাদের বিরুদ্ধে মানববন্ধন করেছে ইমাম আহমদ রেযা সুন্নীয়া মাদ্রাসার শিক্ষক-শিক্ষার্থী ও অভিভাবকবৃন্দ। গতকাল সকাল ১১টায় এড়ালিয়া পইল রোডস্থ মাদ্রাসার সামনে এ মানববন্ধন অনুষ্ঠিত হয়। প্রধান শিক্ষক আলহাজ্ব মোহাম্মদ নাছির উদ্দিনের সভাপতিত্বে ও মাওলানা মুজিবুর রহমানের পরিচালনায় এতে বক্তব্য রাখেন, শিক্ষক প্রতিনিধি মাওলানা সৈয়দ হোসেন, মাওলানা সামছুল হক, সাইফুর রহমান সুমন, অভিভাবকদের পক্ষ থেকে বক্তব্য রাখেন, মুফতি ফজলুল হক প্রমূখ। বক্তারা জঙ্গিবাদের বিরুদ্ধে সকলকে এক যোগে কাজ করার আহ্বান জানান। শেষে দেশের শান্তি শৃংখলা কামান করে বিশেষ মোনাজাত করা হয়।